cyanic-selkie/wikianc huggingface dataset:
दक्षिण अफ्रीका क्रिकेट टीम का वेस्ट इंडीज दौरा 2021
पृष्ठभूमि
मूल रूप से, यह दौरा जुलाई और अगस्त 2020 में होने वाला था। पहले दो टी20आई मैच फ्लोरिडा के सेंट्रल ब्रोवार्ड रीजनल पार्क में खेले गए होंगे। टेस्ट सीरीज़ 2019–2021 आईसीसी विश्व टेस्ट चैम्पियनशिप के उद्घाटन का हिस्सा होगी। हालाँकि, श्रृंखला को बाद में स्थगित कर दिया गया था, क्योंकि वेस्टइंडीज ने उसी समय इंग्लैंड का दौरा किया था,  क्योंकि कोविड-19 महामारी के कारण उन जुड़नार को पुनर्निर्धारित किया गया था।
जुलाई 2020 में, क्रिकेट वेस्ट इंडीज के मुख्य कार्यकारी अधिकारी जॉनी ग्रेव ने सुझाव दिया कि यह श्रृंखला सितंबर 2020 में हो सकती है। इसके अलावा जुलाई 2020 में, अंतर्राष्ट्रीय क्रिकेट परिषद (आईसीसी) ने पुष्टि की कि पांच अन्य विश्व टेस्ट चैंपियनशिप श्रृंखलाओं के साथ-साथ मैचों को पुनर्निर्धारित करना उनकी प्राथमिकता थी, जिन्हें महामारी के कारण स्थगित कर दिया गया था। 1 अगस्त 2020 को, ग्रीम स्मिथ ने पुष्टि की कि 2020 कैरेबियन प्रीमियर लीग और 2020 इंडियन प्रीमियर लीग के साथ शेड्यूल क्लैश के कारण दौरे को अनिश्चित काल के लिए स्थगित कर दिया गया था। अप्रैल 2021 में, यह बताया गया था कि यह दौरा जून 2021 में होगा, लेकिन यह शुरू में और संदेह में डाल दिया गया था जब क्रिकेट दक्षिण अफ्रीका को दक्षिण अफ्रीका के कला और संस्कृति मंत्री नाथी मठेठवा द्वारा "बचाव" और "पहचान न देने" की धमकी दी गई थी। हालाँकि, क्रिकेट दक्षिण अफ्रीका पर प्रतिबंध नहीं लगाए जाने के बाद, मई 2021 में दौरे की तारीखों की पुष्टि की गई।
बजड़ी
बाजरा एक प्रमुख फसल है। पश्चिमी राजस्थान में बाजरे का अधिक उत्पादन होता हैं| एक प्रकार की बड़ी घास जिसकी बालियों में हरे रंग के छोटे छोटे दाने लगते हैं। इन दानों की गिनती मोटे अन्नों में होती है। प्रायाः सारे उत्तरी, पश्चिमी और दक्षिणी भारत में लोग इसे खाते हैं। बाजरा मोटे अन्नों में सबसे अधिक उगाया जाने वाला अनाज है। इसे अफ्रीका और भारतीय उपमहाद्वीप में प्रागेतिहासिक काल से उगाया जाता रहा है, यद्यपि इसका मूल अफ्रीका में माना गया है। भारत में इसे बाद में प्रस्तुत किया गया था। भारत में इसे इसा पूर्व २००० वर्ष से उगाये जाने के प्रमाण मिलते है। इसका मतलब है कि यह अफ्रीका में इससे पहले ही उगाया जाने लगा था। यह पश्चिमी अफ्रीका के सहल क्षेत्र से निकल कर फैला है।
बाजरे की विशेषता है सूखा प्रभावित क्षेत्र में भी उग जाना, तथा ऊँचा तापक्रम झेल जाना। यह अम्लीयता को भी झेल जाता है। यही कारण है कि यह उन क्षेत्रों में उगाया जाता है जहां मक्का या गेहूँ नही उगाये जा सकते। आज विश्व भर में बाजरा २६०,००० वर्ग किलोमीटर में उगाया जाता है। मोटे अन्न उत्पादन का आधा भाग बाजरा होता है।
इस अनाज की खेती बहुत सी बातों में ज्वार की खेती से मिलती जुलती होती है। यह खरीफ की फसल है और प्रायः ज्वार के कुछ पीछे वर्षा ऋतु में बोई और उससे कुछ पहले अर्थात् जाड़े के आरंभ में काटी जाती हैं। इसके खेतों में खाद देने या सिंचाई करने की विशेष आवश्यकता नहीं होती। इसके लिये पहले तीन चार बार जमीन जोत दी जाती है और तब बीज बो दिए जाते हैं। एकाध बार निराई करना अवश्य आवश्यक होता है। इसके लिये किसी बहुत अच्छी जमीन की आवश्यकता नहीं होती और यह साधारण से साधारण जमीन में भी प्रायः अच्छी तरह होता है। यहाँ तक कि राजस्थान की बलुई भूमि में भी यह अधिकता से होता है। गुजरात आदि देशों में तो अच्छी करारी रूई बोने से पहले जमीन तयार करने के लिय इसे बोते हैं। बाजरे के दानों का आटा पीसकर और उसकी रोटी बनाकर खाई जाती है। इसकी रोटी बहुत ही बलवर्धक और पुष्टिकारक मानी जाती है। कुछ लोग दानों को यों ही उबालकर और उसमें नमक मिर्च आदि डालकर खाते हैं। इस रूप में इसे 'खिचड़ी' कहते हैं। कहीं कहीं लोग इसे पशुओं के चारे के लिये ही बोते हैं। वैद्यक में यह वादि, गरम, रूखा, अग्निदीपक पित्त को कुपित करनेवाला, देर में पचनेवाला, कांतिजनक, बलवर्धक और स्त्रियों के काम को बढा़नेवाला माना गया है।
प्रयोग
बाजरे का प्रयोग भारत तथा अफ्रीका में रोटी, दलिया तथा बीयर बनाने में होता है। फसल के बचे भाग का प्रयोग चारा\चारे, ईंधन तथा निर्माण कार्य में भी होता है। विश्व के विकसित भागों में इसका प्रयोग भोजन में ना होकर चारे के रूप में होता है। मुर्गी जो इसे चारे के रूप में खाती है/अंडो में ओमेगा ३ फैटी अम्ल ज्यादा पाया जाता है। दूसरे जंतु भी इसे चारे के रूप में खाकर अधिक उत्पादन करते है।
सिद्धार्थ मल्होत्रा
सिद्धार्थ मल्होत्रा का जन्म 16 जनवरी 1985 को दिल्ली, भारत में एक पंजाबी हिंदू परिवार में हुआ था। सिद्धार्थ के परिबार में उनके पापा सुनील मल्होत्रा माता रीमा मल्होत्रा और उनके एक भाई हैं और ये सब दिल्ली, भारत में रहते हैं। वे  एक भारतीय अभिनेता और जाने माने मॉडल हैं जो हिन्दी फिल्मों में दिखाई देते हैं। मल्होत्रा ने 18 साल की उम्र में एक मॉडल के रूप में अपना करियर शुरू किया था। पेशे से असंतुष्ट, उन्होंने 2010 की फिल्म माइ नेम इज़ ख़ान में करण जौहर के सहायक निर्देशक के रूप में काम किया। उन्होंने जौहर के टीन ड्रामा स्टूडेंट ऑफ द ईयर (2012) में एक प्रमुख भूमिका के साथ अपने अभिनय की शुरुआत की, जिसके लिए उन्हें सर्वश्रेष्ठ पुरुष पदार्पण के लिए फिल्मफेयर पुरस्कार नामांकन मिला।
मल्होत्रा ने कॉमेडी-ड्रामा हंसी तो फंसी (2014) में एक महत्वाकांक्षी व्यवसायी, रोमांटिक थ्रिलर एक विलन (2014) में एक कठोर अपराधी, और पारिवारिक नाटक कपूर एण्ड सन्स (2016) में एक महत्वाकांक्षी लेखक की भूमिका निभाई। बाद के दो मल्होत्रा की सबसे ज्यादा कमाई करने वाली फिल्मों में से एक थी। उन्होंने इस शुरुआती सफलता के बाद कई फिल्मों में काम किया, जिन्होंने बॉक्स ऑफिस पर अच्छा प्रदर्शन नहीं किया।
ए॰ आर॰ रहमान
अल्लाह रक्खा रहमान लोकप्रिय रूप से ए॰ आर॰ रहमान भारतीय फिल्मों के प्रसिद्ध संगीतकार हैं, जिन्होंने मुख्य रूप से हिन्दी और तमिल फिल्मों में संगीत दिया है। इनका जन्म 6 जनवरी, 1967 को चेन्नई, तमिलनाडु, भारत में हुआ। जन्मतः उनका नाम ‘अरुणाचलम् शेखर दिलीप कुमार मुदलियार’ रखा गया। धर्मपरिवर्तन के पश्चात उन्होंने अल्लाह रक्खा रहमान नाम धारण किया। ए. आर. रहमान उसीका संक्षिप्त रूप है। रहमान ने अपनी मातृभाषा तमिल के अतिरिक्त हिंदी तथा कई अन्य भाषाओं की फिल्मों में भी संगीत दिया है। टाइम्स पत्रिका ने उन्हें मोजार्ट ऑफ मद्रास की उपाधि दी। रहमान गोल्डन ग्लोब अवॉर्ड से सम्मानित होने वाले पहले भारतीय व्यक्ति हैं। ए. आर. रहमान ऐसे पहले भारतीय हैं जिन्हें ब्रिटिश भारतीय फिल्म स्लम डॉग मिलेनियर में उनके संगीत के लिए दो ऑस्कर पुरस्कार प्राप्त हुए है। इसी फिल्म के गीत 'जय हो' के लिए सर्वश्रेष्ठ साउंडट्रैक कंपाइलेशन और सर्वश्रेष्ठ फिल्मी गीत की श्रेणी में दो ग्रैमी पुरस्कार भी मिले।
व्यक्तिगत जीवन
१२ मार्च १९९५ को चेन्नई में रहमान का सायरा बानो से विवाह संपन्न हुआ। उनके दो बेटीयाँ खदिजा, रहीमा और एक बेटा अमीन हैं। रहमान की पत्नी सायरा बानो की सगी बहन के पति, जिनका नाम भी रहमान है, वे एक दक्षिण भारतीय अभिनेता है। रहमान के भाँजे जी. वी. प्रकाश कुमार भी एक प्रतिथयश संगीतकार हैं । वे रहमान की ज्येष्ठ भगिनि ए. आर. रेहाना के सुपुत्र हैं ।
कार्यक्षेत्र
1991 में रहमान ने अपना खुद का म्यूजिक रिकॉर्ड करना शुरु किया। 1993 में उन्हें फिल्म डायरेक्टर मणिरत्नम ने अपनी फिल्म रोजा में संगीत देने का न्योता दिया। फिल्म म्यूजिकल हिट रही और पहली फिल्म में ही रहमान ने फ़िल्मफ़ेयर पुरस्कार जीता। इस पुरस्कार के साथ आरंभ हुआ रहमान की जीत का सिलसिला आज तक जारी है। रहमान के गानों की 200 करोड़ से भी अधिक रिकॉर्डिग बिक चुकी हैं। आज वे विश्व के टॉप टेन म्यूजिक कंपोजर्स में गिने जाते हैं। उन्होंने तहजीब, बॉम्बे, दिल से, रंगीला, ताल, जीन्स, पुकार, फिज़ा, लगान, मंगल पांडे, स्वदेश, रंग दे बसंती, जोधा-अकबर, जाने तू या जाने ना, युवराज, स्लमडॉग मिलियनेयर, गजनी जैसी फिल्मों में संगीत दिया है। उन्होंने देश की आजादी की ५० वीं वर्षगाँठ पर १९९७ में "वंदे मातरम्‌" एलबम बनाया, जो अत्यधिक सफल रहा। भारतबाला के निर्देशन में बनी एलबम "जन गण मन", जिसमें भारतीय शास्त्रीय संगीत से जुड़ी कई नामी हस्तियों ने सहयोग दिया उनका एक और महत्वपूर्ण काम था। उन्होंने स्वयं कई विज्ञापनों के जिंगल लिखे और उनका संगीत तैयार किया। उन्होंने जाने-माने कोरियोग्राफर प्रभुदेवा और शोभना के साथ मिलकर तमिल सिनेमा के डांसरों का ट्रुप बनाया, जिसने माइकल जैक्सन के साथ मिलकर स्टेज कार्यक्रम दिए।
मानवीय कार्य
रहमान विभिन्न धर्मार्थ कार्यों में शामिल हैं। २००४ में रहमान को विश्व स्वास्थ्य संगठन द्वारा बंद करो टीबी, भागीदारी के वैश्विक राजदूत, एक परियोजना के रूप में नियुक्त किया गया था। उन्होंने बच्चों, भारत बचाओ सहित दान के लिए समर्थन दिखाया गया है और उनके गीत "इंडियन ओशन" के लिए यूसुफ इस्लाम के साथ काम किया है।
बुरुशस्की
बुरुशस्की एक भाषा है जो पाक-अधिकृत कश्मीर के गिलगित-बल्तिस्तान क्षेत्र के उत्तरी भागों में बुरुशो समुदाय द्वारा बोली जाती है। यह एक भाषा वियोजक है, यानि विश्व की किसी भी अन्य भाषा से कोई ज्ञात जातीय सम्बन्ध नहीं रखती और अपने भाषा-परिवार की एकमात्र ज्ञात भाषा है। सन् २००० में इसे हुन्ज़ा-नगर ज़िले, गिलगित ज़िले के उत्तरी भाग और ग़िज़र ज़िले की यासीन व इश्कोमन घाटियों में लगभग ८७,००० लोग बोलते थे। इसे जम्मू और कश्मीर राज्य के श्रीनगर क्षेत्र में भी लगभग ३०० लोग बोलते हैं।  भारत में बुरुशस्की के अलावा केवल मध्य प्रदेश व महाराष्ट्र के सीमावर्ती बुलढाणा क्षेत्र की निहाली भाषा ही दूसरी ज्ञात भाषा वियोजक है।
लिंग
हिन्दी में दो लिंग होते हैं: स्त्रीलिंग और पुल्लिंग। संस्कृत में तीन होते हैं: स्त्रीलिंग, पुल्लिंग और नपुंसकलिंग। बुरुशस्की में चार लिंग होते हैं जिनसे संज्ञाओं का रूप बदला जाता है:
बहुवचन
लिंग के आधार पर संज्ञाओं को बहुवचन बनाने के लिए उनके अन्त में अलग-अलग प्रत्यय जोड़े जाते हैं:
उदाहरण के लिए:
रूप
संस्कृत की तरह बुरुशस्की में भी संज्ञाओं में कारक रूप देखे जा सकते हैं:
सर्वनाम व उपसर्ग
बुरुशस्की में शरीर के अंगों और सम्बन्धी लोगों को बिना उनका बोलने वाले वाचक से सम्बन्ध बताए सम्बोधित नहीं करा जा सकता। यानि केवल "माँ" के लिए कोई शब्द नहीं है, बल्कि "मेरी माँ", "तेरी/तुम्हारी/आपकी माँ" या "उसकी/उनकी माँ" कहना पड़ता है, जिसमें पहले उपसर्ग और फिर माँ के लिए मूल जड़ (जो "मी") है जोड़े जाते हैं:
संख्याएँ
बुरुशस्की एक विंशाधारी भाषा है, यानि इसमें संख्याएँ बीस की समूहों में संगठित करी जाती हैं और चालीस के लिए शब्द "दो-बीस" के बराबर है।
खारी बावली
खारी बावली एक सड़क का नाम है जो भारत के दिल्ली में थोक किराना और एशिया की सबसे बड़ी थोक मसाले के बाजार के रूप में जानी जाती है। यहाँ सभी प्रकार के मसाले, मेवे, जड़ी बूटियों और खाद्य उत्पादों में दाल, चावल और चाय जेसी समान बिक्री होते हैं। 17 वीं सदी से चल रहा यह बाजार दिल्ली के ऐतिहासिक लाल किले के पास स्थित है। चांदनी चौक के पश्चिमी छोर पर स्थित फतहपुरी मस्जिद के निकट स्थित है और वर्षों से यह एक पर्यटक आकर्षण का केन्द्र बना हुआ है, विशेष रूप से दिल्ली के हेरिटेज सर्किट का।
इतिहास
खारी बावली  की सीढ़ी नुमा कुऐं कि नींव ख्वाजा अब्दुल्ला लाज़र कुरैशी द्वारा इस्लाम शाह (सलीम शाह) के शासनकाल के दौरान रखा गया था जो कि शेरशाह सूरी के पुत्र थे। सन् 1551 इस का निर्माण कार्य पूरा कर लिया गया था।  इस बावली का अब कुछ भी अवशेष नहीं बचा सिर्फ कुछ शिलालेख की संरक्षित प्रतियां जो कि "आसर उस सनादीद" (सर सैयद अहमद खान) ओर "मिफ़ताह अल तवारीख़" के किताबों में पाये जाते है।
यह बाजार फतहपुरी मस्जिद के आसपास जो कि 1650 में फतहपुरी बेगम द्वारा बनाया गया था जो की मुगल सम्राट शाहजहां' की एक पत्नी थी। शाहजहां के शासनकाल के दौरान यह खारी  बावली के नाम से जानी जाती थी (बावली, जिसका अर्थ सीड़ी नुुुमा कुआँ ओर खारी या खारा जिसका अर्थ नमकीन है) नमकीन पानी की बावड़ी जो की जानवरों और स्नान के लिए इस्तेमाल किया जाता था। इसका निर्माण कार्य शंहज़ाहनाबाद के पश्चिमी प्रवेश द्वार लाहोरी गेट जो की शंहज़ाहनाबाद के 14 प्रवेश द्वार में से एक था के साथ किया गया था। इसका नाम लाहोरी गेट इसलिए पड़ा क्योंकि एक सड़क इस गेेट से लाहौर, जो अब पाकिस्तान में है जाती थी। बहरहाल, आज वहाँ ना तो बावली ना ही गेट के कोई निशान बचा है जो की मुख्यबाजार की सड़क के नीचे दफन है।
1936 में, पंजाब सरकार के एक मंत्री चौधरी छोटू राम ने एक कानून जारी किया, जिसमें ग्रामीणों के सभी ऋणों को रद्द कर दिया गया। इस प्रकार अनेक अग्रवाल व्यापारियों ने अपना व्ययवसा खो दिया और दिल्ली में कमला नगर, शक्ति नगर और मॉडल बस्ती,जेेेसे इलाकों में आ बसे और व्यापार करने के लिए पुरानी दिल्ली, विशेष रूप से चांदनी चौक, खारी बावली, दरीबा कलां, नई सड़क, नया बाजार, सदर बाजार और चावडी बाजार जेसे क्षेत्रों में काम शुरू किया.
यहाँ पर बहुत सारे दुकानें अपने नम्बर द्वारा पहचाने जाते है। "13 नंबर चावल वाले" या "21 नंबर की दुकान"। 17 वी ओर 18 वी शताब्दी में स्थापित ये दुकानें अपनी नोवीं या दसवीं पीढी के द्वारा चलाई जा रही है।
अवलोकन
"गाडोदिया मार्केट", खारी बावली के दक्षिण में स्थित है, जो की धनी व्यापारियों द्वारा 1920 में बनायी गई थी जिसमें कई मसालों की दुकाने हैं और यह एशिया का सबसे बड़ा थोक मसाला बाजार है। आज, खारी बावली न केवल एशिया का सबसे बड़ा मसाला बाजार है, बल्कि एक महत्वपूर्ण और व्यस्त वाणिज्यिक जिला भी है और यह संपूर्ण उत्तर भारत के मसालों की मांग की पुर्ति करता है जिसमें जम्मू और कश्मीर, राजस्थान और यहाँ तक कि मध्य प्रदेश जेसे राज्य शामिल है। जिस के कारण यहाॅं व्यापारियों की लगातार भीड़ बनी रहती है, और सबसे सस्ते सौदों और सस्ते दामों की मसाला, मेवे और अन्य खराब होने वाली वस्तु की दुकानों की तलाश में रहते हैं।
खारी बावली बाजार के दूसरे छोर पर जीबी रोड है।(रेड लाइट जिला और इंजीनियरिंग माल के थोक विक्रेता) और सदर बाज़ार (गैर-ब्रांडेड उपभोक्ता वस्तुओं का थोक बाज़ार ).
वहाँ कटारा तम्बाकू में असली जड़ी बूटियों का एक थोक बाजार है जहां कुछ आयातक और निर्यातक जड़ी बूटी का थोक व्यापार करते है।
हारीत धर्मसूत्र
हारीत एक ऋषि थे जिनकी मान्यता अत्यन्त प्राचीन धर्मसूत्रकार के रूप में है। बौधायन धर्मसूत्र, आपस्तम्ब धर्मसूत्र और वासिष्ठ धर्मसूत्रों में हारीत को बार–बार उद्धत किया गया है। हारीत के सर्वाधिक उद्धरण आपस्तम्ब धर्मसूत्र में प्राप्त होते हैं। तन्त्रवार्तिक में हारीत का उल्लेख गौतम, वशिष्ठ, शंख और लिखित के साथ है।
परवर्ती धर्मशास्त्रियों ने तो हारीत के उद्धरण बार-बार दिये हैं, किन्तु हारीत धर्मसूत्र का जो हस्तलेख उपलब्ध हुआ है और जिसका स्वरूप 30 अध्यायात्मक है, उसमें इनमें से बहुत से उद्धरण नहीं प्राप्त होते हैं। धर्मशास्त्रीय निबन्धों में उपलब्ध हारीत के वचनों से ज्ञात होता है कि उन्होंने धर्मसूत्रों में वर्णित प्रायः सभी विषयों पर अपने विचार प्रकट किए थे। मनुस्मृति के व्याख्याकार कुल्लूक भट्ट के अनुसार हारीत धर्मसूत्र का प्रारम्भिक अंश इस प्रकार था –
नासिक (महाराष्ट्र) जनपद के इस्मालपुर नामक स्थान पर हारीत धर्मसूत्र का एक हस्तलेख वामनशास्त्री को मिला था जिसमें 30 अध्याय हैं। यह अत्यन्त भ्रष्ट है और इसमें उद्धृतांश भी नहीं मिलते, इस कारण काणे प्रभृति मनीषियों ने इसकी प्रामाणिकता पर सन्देह व्यक्त किया है।
निरुपित विषय
हारीत धर्मसूत्र में निरूपित विषयों में मुख्य है–
हारीत ने अष्टविध विवाहों में 'क्षात्र' और 'मानुष'– ये दोनों नाम ऐसे दिए गए हैं, जो अन्यत्र नहीं मिलते। अष्टविध विवाहों के अन्तर्गत आर्ष और प्राजापत्य का उल्लेख नहीं है। ब्रह्मवादिनी स्त्रियों को वेदाध्ययन का अधिकार दिया गया है।
अभिनय–वृत्ति को घृणा की दृष्टि से देखा गया है और रंगकर्मी ब्राह्मणों को देवकर्म तथा श्राद्ध–दृष्टि से निषिद्ध बतलाया गया है।
डॉ॰ कालन्द ने हारीत धर्मसूत्र में मैत्रायणी संहिता का 'भगवान् मैत्रायणी' के रूप में आदरपूर्वक उल्लेख देखकर इसका सम्बन्ध मैत्रायणी संहिता के साथ स्थापित करने का प्रयत्न किया है। किन्तु यह अभी विवादग्रस्त है। जीवानन्द के द्वारा सम्पादित धर्मशास्त्र संग्रह में हारीत धर्मशास्त्र को 'लघु हारीत स्मृति' और 'वृद्ध हारीत स्मृति' – इन दो रूपों में प्रकाशित किया गया है। लघु हारीत स्मृति में सात अध्याय और 250 पद्य हैं। वृद्ध हारीत स्मृति में आठ अध्याय और 2600 पद्य हैं। इस पर वैष्णव सम्प्रदाय का प्रभाव स्पष्ट है।
आनन्दाश्रम–संस्करण में इन्हीं आठ अध्यायों को 11 अध्यायों में विभक्त कर दिया गया है।
कौमार्य परीक्षण
कौमार्य परीक्षण यह निर्धारित करने की प्रक्रिया है कि क्या कोई महिला कुंवारी है या नहीं, यानी कि क्या उसने कभी भी संभोग किया है या नहीं? इस परीक्षण में महिला की योनिद्वार की झिल्ली (अर्थात् योनिच्छद / hymen) का परीक्षण इस धारणा पर किया जाता है कि उसकी योनिद्वार की झिल्ली केवल संभोग के परिणामस्वरूप ही फट सकती है। इस परीक्षण को सामान्यतः दो उँगली परीक्षण (Two Finger Test) के नाम से भी जाना जाता है। जे॰एन॰यू॰ के सेंटर फॉर लॉ ऐंड गवर्नेंस में प्राध्यापक प्रतीक्षा बख्शी के अनुसार फ्रांसीसी मेडिकल विधिवेत्ता एल॰ थोइनॉट ने 1898 के आसपास नकली और असली कुंआरी लड़कियों में फर्क करने वाली जाँच के लिए इस तरह का टेस्ट ईजाद किया था। नकली कुंआरी उस महिला को कहा जाता था, जिसकी हाइमन लचीलेपन के कारण सेक्स के बाद भी नहीं टूटती है। भारत में मेडिकल विधिशास्त्र की लगभग हर पुस्तक में टी॰एफ॰टी॰ को बढ़ावा दिया गया है, जिनमें जयसिंह पी॰ मोदी की लिखी किताब ए टेक्स्ट बुक ऑफ मेडिकल ज्यूरिसप्रूडेंस ऐंड टॉक्सीकोलॉजी भी शामिल है।
लड़कियों के लिए इसके विपरीत प्रभाव और इस जाँच में प्रमाणिकता एवं सटीकता का अभाव होने के कारण कौमार्य परीक्षण एक बहुत ही विवादास्पद जाँच है। एमनेस्टी इंटरनेशनल द्वारा यह अपमानजनक और मानव अधिकारों का उल्लंघन माना गया है। और कई देशों में यह अवैध घोषित है।
देश में प्रचलित दो उँगली परीक्षण (टी॰एफ॰टी॰) से बलात्कार पीड़ित महिला की वजाइना के लचीलेपन की जाँच की जाती है। अंदर प्रवेश की गई उँगलियों की संख्या से डॉक्टर अपनी राय देता है कि ‘महिला सक्रिय सेक्स लाइफ’ में है या नहीं। भारत में ऐसा कोई कानून नहीं है, जो डॉक्टरों को ऐसा करने के लिए कहता है। 2002 में संशोधित साक्ष्य कानून बलात्कार के मामले में सेक्स के पिछले अनुभवों के उल्लेख को निषिद्ध करता है। सुप्रीम कोर्ट ने 2003 में टी॰एफ॰टी॰ को ‘दुराग्रही’ कहा था। ज्यादातर देशों ने इसे पुरातन, अवैज्ञानिक, निजता और गरिमा पर हमला बताकर खत्म कर दिया है।
हथि बॆलगल् (कर्नूलु)
हथि बॆलगल् (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
आप की खातिर (2006 फ़िल्म)
आप की खातिर 2006 में बनी हिन्दी भाषा की फिल्म है।
खेतार कन्याल, डीडीहाट तहसील
खेतार कन्याल, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
आपस्तम्ब धर्मसूत्र
आपस्तम्बीय कल्प के 30 प्रश्नों में से 28वें तथा 29वें प्रश्नों को आपस्तम्ब धर्मसूत्र नाम से अभिहित किया जाता है। ये दोनों प्रश्न 11–11 पटलों में विभक्त है, जिनमें क्रमशः 32 और 29 कण्डिकायें प्राप्त हैं।
रचयिता
यही एक कल्पसूत्र है जिसकी श्रौत, गृह्य, धर्म और शुल्बसूत्र युक्त पूर्ण कल्प–परम्परा उपलब्ध है; पर उन सभी का कर्त्ता एक ही है या नहीं, यह कहना कठिन है। महामहोपाद्याय पाण्डुरंग वामन काणे के मतानुसार गृह्यसूत्र और धर्मसूत्र इन दोनों के प्रणेता एक ही हैं। स्मृतिचन्द्रिका इन दोनों को ही एक ग्रन्थकार की कृति मानती है। ब्यूह्लर तथा फूय्हरर् को भी इस विषय में कोई शंका नहीं है। किन्तु ओल्डेनबर्ग के अनुसार आपस्तम्ब श्रौतसूत्र तथा आपस्तम्ब धर्मसूत्र के रचयिता भिन्न–भिन्न व्यक्ति हैं। बौधायन धर्मसूत्र के कई अंशों का आपस्तम्ब धर्मसूत्र से सादृश्य हैं किन्तु यह कहना कठिन है कि किसने किसकी सामग्री ली है। महामहोपाद्याय काणे आपस्तम्ब धर्मसूत्र को बौधायन से परवर्ती मानते हैं। इस विषय में बनर्जी ने सुदीर्घ आलोचना की है। इससे ज्ञात होता है कि उन्होंने दोनों ग्रंथों की मन्त्र–सम्पत्ति की तुलनात्मक समीक्षा की है।
आपस्तम्ब धर्मसूत्र का सम्बन्ध दक्षिण भारत से प्रतीत होता है, क्योंकि चरण–व्यूहगत 'महार्णव' नामक रचना से उद्धृत पद्यों के अनुसार आपस्तम्ब शाखा नर्मदा के दक्षिण में प्रचलित थी।[1] स्वयं आपस्तम्ब ने धर्मसूत्रगत श्राद्ध के प्रकरण में ब्राह्मणों के हाथ में जल गिराने की प्रथा 'उत्तर के लोगों में' प्रचलित है, ऐसा कहकर दक्षिण भारतीय होने का परिचय दिया है। इस विषय में उल्लेखनीय तथ्य तो यह है कि आपस्तम्ब धर्मसूत्र में तैत्तिरीय आरण्यक के जिन मन्त्रों का निर्देश है, वे आन्ध्रपाठ से ही गृहीत हैं। इसी आधार पर ब्यूह्लर आपस्तम्ब को आन्ध्र–प्रदेशीय मानते हैं।
टीकाएँ
हरदत्त ने आपस्तम्ब धर्मसूत्र से सम्बन्धित दोनों प्रश्नों को 11–11 पटलों में विभक्त करके उज्जवलावृत्ति नाम्नी टीका का प्रणयन किया है। हरदत्त के अतिरिक्त एक और भाष्यकार का उल्लेख काणे ने किया है, वह है धूर्तस्वामी। शंकर ने भी आपस्तम्ब धर्मसूत्र के अध्यात्मविषयक दो पटलों पर भाष्य लिखा है। बम्बई संस्कृत सीरीज में ब्यूह्लर द्वारा हरदत्त की उज्जवला टीका के अंशों सहित तथा कुम्भकोणम् संस्करण में सम्पूर्ण हरदत्तीय टीका तथा ब्यूह्लरकृत भूमिका सहित आंग्ल अनुवाद 'सैक्रेड बुक ऑफ दि ईस्ट' (भाग–2) में प्रकाशित हुआ है।
भाषा एवं शैली
आपस्तम्ब धर्मसूत्र भाषा एवं शैली की दृष्टि से सभी धर्मसूत्रों से विलक्षण है। भाषा की दृष्टि से ब्यूह्लर ने इस सूत्र की भाषा से सम्बन्धित असंगतियों को चार वर्गों में रखा है।
आपस्तम्ब धर्मसूत्र में कुछ अप्रचलित शब्द प्राप्त होते हैं जैसे किः–
शैली की दृष्टि से यही कहा जा सकता है कि इस सूत्र में अधिकांश सूत्र गद्य में हैं किन्तु इसमें प्रायः पद्यों का प्रयोग भी समुपलब्ध है। इसमें प्राप्य सूत्र शिथिल तथा अस्पष्ट हैं तथा इनकी शैली ब्राह्मणों की शैली के समीपतर प्रतीत होती है।
समय
आपस्तम्ब धर्मसूत्र के समय विषय में ब्यूह्लर का कथन है कि इसका समय ईसा से 150–200 वर्ष या इससे भी पूर्व मानना उचित है, किन्तु महामहोपाद्याय काणे ने 700–300 ई. पू. के बीच का समय माना है।
विषयवस्तु
आपस्तम्ब धर्मसूत्र के वर्ण्य विषयों का संक्षेपतः वर्णन इस प्रकार है–
प्रश्न–1
धर्म के स्रोत, चातुर्वण्य, उपनयन का वर्णानुसार समय–विवेचन, उपयुक्त समय पर उपनयन व्रत न करने पर प्रायश्चित्त, ब्रह्मचारी के संस्कार, 48, 36, 25 तथा 12 वर्षों का ब्रह्मचर्य, दण्ड, अजिन और मेखला आदि तथा भिक्षा के नियम, समिधानयन, ब्रह्मचारी के व्रत, स्नातक के धर्म, अनध्याय, स्वाध्याय की विधि, पंचमहायज्ञ, वर्णानुसार कुशलक्षेम पूछने के नियम, यज्ञोपवीत–धारण के अवसर, आचमन का काल तथा विधि, भक्ष्याभक्ष्य–विचार, आपत्काल के अतिरिक्त काल में ब्राह्मण के लिए वणिक–व्यापार का निषेध, पतनकारक तथा अशुचिकर कर्म, ब्रह्मविषयक अध्यात्म–चर्चा, परम पद की प्राप्ति में सहायक सत्य, शम, दम आदि का वर्णन; क्षत्रिय, वैश्य, शूद्र और स्त्री की हत्या का निराकरण, ब्राह्मण, आत्रेयी, ब्राह्मण स्त्री, गुरु तथा क्षत्रिय की हत्या से सम्बन्धित प्रायश्चित्त कृत्य, गुरुतल्पगमन, सूरापान तथा स्वर्णस्तेय के लिए प्रायश्चित्त कृत्य, पशु–पक्षियों की हत्या तथा अभर्त्सनीय की भर्त्सना, शूद्रा गमन, अभक्ष्य–भक्षण के प्रायश्चित्त, द्वादशरात्रि पर्यन्त सम्पन्न किए जाने वाले कृच्छ्र के नियम, पति, गुरु तथा माता के प्रति व्यवहार, परस्त्री–गमन के लिए प्रायश्चित्त, आत्मरक्षार्थ ब्राह्मण के लिए शस्त्रग्रहण वर्जना, अभिशस्त का प्रायश्चित्त, विविध स्नातकों के व्रत।
वर्ण अवस्था
आपस्तम्ब धर्मसूत्र में धर्म की व्याख्या के अन्तर्गत प्रथम विवेच्य विषय वर्ण ही है। तुच्छ से तुच्छ कृत्यों में वर्ण के आधार पर भिन्नता सर्वत्र स्पष्ट रूप से दृष्टिगोचर होती है। यज्ञोपवीत का समय, अवस्था, मेखला, वस्त्र, दण्ड तथा भिक्षाचरण की विधि सभी के निमित्त वर्ण का विचार अनिवार्य है। उपनयन का विधान केवल तीन उच्च वर्णों के लिए किया गया है। शूद्र तथा दुष्टकर्म में निहित व्यक्ति के लिए उपनयन (वेदाध्ययन) का कोई विधान नहीं है। शूद्र के लिए केवल सेवाकर्म ही विहित है। उच्च वर्ण की सेवा करके ही वह पुण्यफल का भागीदार होता है।
आश्रम अवस्था
जिस प्रकार अच्छी प्रकार जोते हुए खेत में पौधों और वनस्पतियों के बीज अनेक प्रकार के फल उत्पन्न करते हैं, उसी प्रकार गर्भादान आदि संस्कारों से युक्त व्यक्ति भी उत्तम फल का भागीदार होता है। आपस्तम्ब धर्मसूत्र के अनुसार ब्रह्मचारी के मुख्यतः तीन प्रकार के कृत्य हैं – गुरु को प्रसन्न करने वाले कृत्य, कल्याणकारी कृत्य तथा वेद का स्वाध्याय।* समिदाधान तथा भिक्षाचरण भी ब्रह्चारी के लिए अत्यावश्यक हैं। आपस्तम्ब धर्मसूत्र के अनुसार गृहस्थ के लिए अतिथि सत्कार नित्य किया जाने वाला एक प्राजापत्य यज्ञ है।* बलिकर्म के पश्चात् गृहस्थ को सर्वप्रथम अतिथियों को, उसके पश्चात् बालकों, वृद्धों, रोगियों, सम्बन्धियों तथा गर्भवती स्त्रियों को भोजन कराना चाहिए। इसके अतिरिक्त वैश्वदेव–कर्म, पितृकर्म तथा श्राद्धकर्म भी गृहस्थ के लिए अनिवार्य है। आपस्तम्ब धर्मसूत्र में विवाह के षड्भेदों (ब्राह्म, आर्ष, दैव, गान्धर्व, आसुर और राक्षस) में से ब्राह्म, आर्ष तथा दैव विवाह को श्रेष्ठ माना गया है तथा राक्षस, आसुर तथा गन्धर्व विवाह को निन्दित कहा गया है। इसके अतिरिक्त गोत्र के विषय में उल्लिखित है कि अपने ही गोत्र के पुरुष के साथ पुत्री का विवाह नहीं करना चाहिए।[3] इस सूत्र में एकपत्नीत्व को प्रधानता दी गई है।[4] आपस्तम्ब धर्मसूत्र में इस सूत्र के अनुसार संन्यासी को अग्नि, गृह तथा सभी प्रकार के सुखों का परित्याग करके अल्पभाषण करना चाहिए। इसके अतिरिक्त उसे उतना ही भिक्षाचरण करना चाहिए जिससे उसका जीवन निर्वाह सम्भव हो। संन्यासी को दूसरों के द्वारा परित्यक्त वस्त्रों का ही प्रयोग करना चाहिए। आपस्तम्ब धर्मसूत्र में संन्यासी के लिए विहित नियमों का ही वानप्रस्थ में प्रवेश करने वाले व्यक्ति को निर्वाह करना चाहिए। संन्यासी भिक्षाचरण के द्वारा जीवन निर्वाह करता है लेकिन वानप्रस्थ को स्वयं गिरे हुए फल–पत्तों का भक्षण करते हुए जीवन निर्वाह करना चाहिए।
दण्ड विधान
आपस्तम्ब धर्मसूत्र में व्यभिचारी पुरुष की प्रजननेन्द्रिय को कटवा देने का विधान किया गया है।* नरहत्या करने वाले व्यक्ति को अन्धा कर देना चाहिए।* स्वर्ण चोरी करने वाले व्यक्ति को स्वयं अपना अपराध स्वीकार कर राजा से मृत्युदण्ड की प्रार्थना करनी चाहिए।
उत्तराधिकार
आपस्तम्ब धर्मसूत्र में इस सूत्र के अनुसार पिता को जीवित रहते ही अपने पुत्रों में अपनी सम्पत्ति का विभाजन कर देना चाहिए। नपुंसक, पागल और पातकी पुत्रों को किसी भी प्रकार का अंश नहीं देना चाहिए। पुत्र न होने पर दाय का भाग सपिण्ड को दिया जाना चाहिए। पुत्रहीन व्यक्ति की स्त्री सम्पत्ति की अधिकारणी नहीं होती है।
नैतिक दृष्टिकोण
गुरु की हत्या, गुरुपत्नी–गमन, सुवर्ण की चोरी और सुरापान आदि के लिए इस सूत्र में अत्यन्त भयावह प्रायश्चित्त कृत्यों का विधान किया गया है। प्रचलित आकार की अपेक्षा श्रुति को ही इसमें प्रामाणिक माना गया है।[5] आपस्तम्ब धर्मसूत्र गत प्रथम प्रश्न के आठवें पटल को 'अध्यात्म पटल' के नाम से अभिहित किया गया है। इसमें अभिव्यक्त विचार उपनिषदों से प्रभावित हैं। इसके अन्तर्गत योग पर विशेष बल दिया गया है। शंकर ने आपस्तम्ब धर्मसूत्र के अध्यात्म–विषयक दो पटलों पर भाष्य लिखा है।
हिरण्यकेशि धर्मसूत्र
हिरण्यकेशिकल्प के 26 वें तथा 27 वें प्रश्नों की मान्यता धर्मसूत्र के रूप में है, किन्तु यह वास्तव में स्वतन्त्र कृति न होकर आपस्तम्ब धर्मसूत्र की ही पुनः प्रस्तुति प्रतीत होती है। अन्तर केवल इतना है कि आपस्तम्ब धर्मसूत्र के अनेक आर्ष प्रयोगों को इसमें प्रचलित लौकिक संस्कृत के अनुरूप परिवर्तित कर दिया गया। उदाहरण के लिए आपस्तम्ब 'प्रक्षालयति' और 'शक्तिविषयेण' सदृश शब्द हिरण्यकेशि धर्मसूत्र में क्रमशः 'प्रक्षालयेत्' और 'यथाशक्ति' रूप में प्राप्त होते हैं। सूत्रों के क्रम में भी भिन्नता है। आपस्तम्ब के अनेक सूत्रों को हिरण्यकेशि धर्मसूत्र में विभक्त भी कर दिया गया है।
इस पर महादेव दीक्षितकृत 'उज्ज्वला' वृत्ति उपलब्ध है। संभवतः अभी तक इसका कोई भी संस्करण प्रकाशित नहीं हो सका है।
राम नरेश पांडेय
राम नरेश पांडेय,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के देवरिया जिले के 205 - कुशीनगर विधान सभा निर्वाचन क्षेत्र से संयुक्‍त सोशलिस्‍ट पार्टी की ओर से चुनाव में भाग लिया।
कविराज
कविराज (या राजकवि, कविराजा) सम्मान की उपाधि है, जो मध्यकालीन भारत में शाही दरबार से जुड़े कवियों और इतिहासकारों को दी जाती थी। प्रख्यात चारण जिन्हें उनकी साहित्यिक योग्यता के कारण राजकवि और इतिहासकार के रूप में राजदरबार में प्रतिस्थित स्थान दिया जाता था, उन्हें कविराज (कवियों के राजा) का पद दिया जाता था। ऐसे चारण मध्यकालीन राज्य व्यवस्था में बहुत प्रभावशाली पदों पर आसीन होते थे।   कुछ प्रसिद्ध लोग है कविराजा श्यामलदास, कविराजा बांकीदास आदि। ऐसे व्यक्तियों के वंशज भी कविराज उपनाम का प्रयोग करने लगे।
यह उपनाम आमतौर पर गुजरात, राजस्थान आदि के चारण समुदायों के लोगों में पाया जाता है, जो इन क्षेत्रों के राजपूत राज्यों में राजकवि और इतिहासकार थे।
तहरीक-ए-लब्बैक पाकिस्तान
तहरीक-ए-लब्बैक पाकिस्तान  (تحریک لبیک پاکستان, देवनागरीकृत :  तहरीक-ए-लब्बैक पाकिस्तान ) पाकिस्तान में एक कट्टर-दक्षिणपन्थी इस्लामी चरमपन्थी राजनीतिक दल है। इस दल की स्थापना अगस्त 2015 में खादिम हुसैन रिज़वी ने की थी। यह 2018 के पाकिस्तानी महानिर्वाचन में पाँचवाँ सबसे बड़ा दल बन गया, किन्तु (National Assembly ;  नेशनल असेम्बली  , हिन्दी :  राष्ट्रीय सभा ) और पंजाब विधानसभा में कोई भी सीट जीतने में विफल रही।  हालाँकि सिन्ध विधानसभा में उसे 3 सीटें प्राप्त करने में सफलता मिली थी।
तहरीक-ए-लब्बैक पाकिस्तान में ईशनिन्दा विधि में किसी भी बदलाव के विरोध में अपने विरोध प्रदर्शन के लिए जाना जाता है। यह माँग करता है कि शरिया को एक क्रमिक विधिक और राजनीतिक प्रक्रिया के माध्यम से पाकिस्तान में इस्लामी मौलिक विधि के रूप में स्थापित किया जाये। तहरीक-ए-लब्बैक एक इस्लामी सामाजिक राजनीतिक आन्दोलन के रूप में प्रारम्भ हुआ।
2021 विरोध प्रदर्शन
12 अप्रैल 2021 को, पाकिस्तान सरकार ने रिज़वी को लाहौर में गिरफ्तार किया और पाकिस्तान के आतंकवाद-विरोधी अधिनियम, 1997 (एटीए) के अन्तर्गत आरोप लगाया, जिसने प्रदर्शनकारियों को और नाराज कर दिया, जिससे व्यापक अशान्ति फैल गयी।
पंजाब कारावासों के जनसम्पर्क अधिकारी अतीक अहमद और टीएलपी नेता फ़ैजान अहमद ने 20 अप्रैल को कहा कि साद रिज़वी को रिहा कर दिया गया है। लाहौर के कारावास अधीक्षक असद वराइच ने हालाँकि कहा कि उन्हें ऐसी किसी रिहाई के बारे में पता नहीं है और उन्हें रिहा करने का कोई आदेश नहीं मिला है। आन्तरिक मन्त्री शेख रशीद अहमद ने बाद में पुष्टि की कि रिज़वी को मुक्त नहीं किया गया था।
महारानी जयवंताबाई
महारानी जयवंताबाई  महाराणा उदय सिंह की पहली पत्नी थी, और इनके पुत्र का नाम महाराणा प्रताप था। यह राजस्थान के पाली की एक रियासत के अखे राज सोंगरा चौहान की बेटी थी। उनका शादी से पहले जीवंत कंवर नाम था जो शादी के बाद बदल दिया गया। जयवंता बाई उदय सिंह को राजनीतिक मामलों में सलाहें देती थी। 1572 में महाराणा उदयसिंह की मृत्यु के बाद, जगमल अपने पिता की इच्छा के अनुसार(भटीयानी रानी के प्रभाव मे आकर) सिंहासन पर चढ़ गए। प्रवेश समारोह शुरू होने से पहले, महाराणा प्रतापसिंह के अनुयायियों ने भौमिक रूप से जगमल को एक और सीट पर ले लिया और महाराणा प्रतापसिंह सिंहासन पर चढ़ गए।
जयवंता बाई एक बहादुर, सीधी राजपूत रानी थी। वह भगवान कृष्ण की एक प्रफुल्लित भक्त थी और कभी उनके सिद्धांतों और आदर्शवादी विश्वासों से समझौता नहीं करती थी। उन्होंने प्रताप को अपने पोषित सिद्धांतों और धार्मिकता को पारित कर दिया, जो उनके द्वारा बहुत प्रेरित थे। बाद में उनके जीवन में, प्रताप ने उसी आदर्शवादी और सिद्धांतों का पालन किया जो जयवंता बाई ने किया। प्रताप एक महान राणा (राजा) बन गए। उन्होंने प्रताप को नैतिकता दी और उन्होंने इसका पालन किया और जिसके कारण उन्होंने महान लोगों की सूची में अपना नाम लिखा। उन्होंने प्रताप के जीवन में एक महत्वपूर्ण भूमिका निभाई है।
उनके ऊपर आयी चुनौतियां और समस्याएं
जयवंताबाई को काफी समस्याओं का सामना करना पड़ा। एक तरफ प्रताप को राजा बनाना था तो दूसरी ओर महाराणा उदय सिंह की दूसरी पत्नी रानी धीरबाई भटियाणी उसके बेटे जगमाल सिंह को सिंहासन पर बिठाना चाहती थी।
हल्दीघाटी युद्ध के बाद महाराणा प्रताप ने अपनी माता को शक्ति सिंह के साथ माइनसोर के दुर्ग में भेज दिया था जो कि शक्तिसिंह ने अपनी छोटी सी सेना के साथ मिलकर मुगलों पर आक्रमण करके जीता था। महाराणा प्रताप अपनी माता का कष्ट नहीं देख सकते थे और वह नहीं चाहते थे कि उनकी माता को जंगलों में भटकने की परेशानी हो।
कृष्ण भक्त
जयवंताबाई एक कृष्ण भक्त थीं जो हर समय भगवान की पूजा-पाठ करती थीं।
अनीता सार्कीज़ियन
अनीता सार्कीज़ियन (अंग्रेज़ी: Anita Sarkeesian; जन्म 1984, टोरंटो में) सुप्रसिद्ध कनाडाई-अमेरिकी नारीवादी मीडिया आलोचक एवं वीडियो ब्लॉगर हैं। वे विशेष रूप से पॉप-क्लचर (लोकप्रिय संकृति) एवं वीडियो गेमों में महिलाओं की भूमिकाओं की आलोचना करतीं हैं। उनकी परियोजना "ट्रॉप्स वर्सज़ वीमन इन विडियो गेम्ज़ / Tropes vs. Women in Video Games" का शुभारम्भ के बाद अंतरराष्ट्रीय समुदाय ने सार्कीज़ियन पर नस्लवादी एवं लिंगवादी आक्रमण किए।
कदिरिकुंट्लपल्लॆ (अनंतपुर)
कदिरिकुंट्लपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
चुरहट
चुरहट (Churhat) भारत के मध्य प्रदेश राज्य के सीधी ज़िले में स्थित एक नगर व नगर पंचायत है। यह इसी नाम की तहसील का मुख्यालय भी है।
विवरण
मध्य प्रदेश के पूर्व मुख्यमंत्री अर्जुन सिंह इसी चुरहट क्षेत्र के थे।
बेलिंघम दंगे
बेलिंघम दंगे ( Bellingham riots ) संयुक्त राज्य अमेरिका के वॉशिन्गटन​ राज्य में बेलिंघम शहर के पास ४ सितम्बर १९०७ को हुए दंगों का नाम है। इसमें ४००-५०० श्वेतवर्णी आदिमयों की भीड़ ने भारतीय-मूल के घरों पर हमला बोल दिया। हमलावरों का ध्येय भारतीयों को स्थानीय लकड़ी मिलों में काम करने से रोकने का था। यह भारतीय अधिकतर सिख थे, हालांकि अमेरिकी अख़बारों में उन्हें 'हिन्दू' कहा गया था। उनपर हमला करने वालों में से बहुत से 'एशिऐटिक ऍक्सक्लूझ़न लीग​' के सदस्य थे, जिनका मक़सद एशियाई लोगों को अमेरिका में न बसने देना था।
भीड़ ने भारतीयों को घरों से निकालकर सड़कों पर फेंका, उन्हें पीटा और उनकी मूल्यवान संपत्तियाँ छीन ली। पुलिस ने पीड़ितों की सहायता करने की बजाए भारतीयों को घेरकर ज़बरदस्ती नगरपालिका गृह में यह कहकर बंद कर दिया कि यह उनकी अपनी सुरक्षा के लिए है। ६ भारतीयों का अस्पताल में उपचार हुआ और ४१० को बेलिंघम जेल में बंद कर दिया गया। दलील फिर यही थी कि यह उनकी अपनी सुरक्षा के लिए है। हमला करने वालों में से किसी को भी नहीं पकड़ा गया।
दंगे-पीड़ितों में से कुछ बेलिंघम छोड़कर वॉशिन्गटन​ राज्य के ही ऍवरेट​ ( Everett ) इलाक़े चले गए, लेकिन दो महीने बाद वहाँ भी उनके विरुद्ध हमले हुए। कैलिफ़ोर्निया राज्य में और कनाडा के वैनकूवर क्षेत्र में भी उस काल में ऐसे दंगे हुए।
मूँग
मूँग एक प्रमुख फसल है। मुंग की खेती बहुत पुराने समय से की जा रही है. मुखत : भारत में इसकी खेती सबसे ज्यादा होती है. इसके अलावा चीन और south east asia में की जाती है!! मुंग में nutrient की मात्रा भरपूर होती है, यंह हल्की मीठीली होती है. साथही मार्केट में असानिसे मिल जाती है!! ज्यादातर यंह फ्रेश ही रहती है. इसकी अंकुरित और सुखे बीज मिल जाती है. हमने ज्यादातर देखा है की लोग अंकुरित वाली मुंग को अछेसे पकाकर बड़े चाव से खाते है.
इसका वानस्पतिक नाम बिगना रेडिएटा (Vigna radiata) है। यह लेग्यूमिनेसी कुल का पौधा हैं तथा इसका जन्म स्थान भारत है। मूँग के दानों में २५% प्रोटिन, ६०% कार्बोहाइड्रेट, १३% वसा तथा अल्प मात्रा में विटामिन सी पाया जाता हैं।
मूँग के उत्पादन का विश्व वितरण
पूर्वी चीन और ताइवान में, मूनकेक्स मूँग से पकाया जाता है।
हांगकांग में  मूंग दाल आइसक्रीम और बर्फ पॉप बनाते है |
चित्र दीर्घा
= मूंग की पारंपरिक भारतीय पकवान = मूंग दाल पायसम ओनम के मौके पर केरल में पाययम खासतौर पर बनाया जाता है |ओणम पर इस मीठे डिश को कई तरह से बनाया जाता है |
वैखानस धर्मसूत्र
वैखानस धर्मसूत्र में तीन प्रश्न हैं, जिनका विभाजन 51 खण्डों में है। इनमें 365 सूत्र मिलते हैं। प्रवरखण्ड के 68 सूत्र इनसे पृथक हैं।
विवरण
प्रश्न–क्रम से प्रतिपाद्य विषयों का विवरण इस प्रकार हैः–
यायावर अध्ययन–अध्यापन तथा दान–प्रतिग्रह प्रभृति कर्मों से सम्बद्ध हैं। उंछवृत्ति के द्वारा जीवन निर्वाह करने वाले घोराचारिक हैं। वानप्रस्थों के भी औदुम्बर, वैरंचि, बालखिल्य, फेनप, कालाशिक, उद्दण्ड–संवृत्त, उदग्रफली, उंछवृत्ति तथा संदर्शन–वृत्ति इत्यादि बहुसंख्यक प्रभेदों का निरूपण है। मोक्षार्थी भिक्षुओं को भी चार प्रकार निरूपित हैं, ये हैं– कुटीचक, बहूदक, हंस तथा परमहंस। वैखानस धर्मप्रश्न में योग के आठ अंगों और आयुर्वेद के भी आठ अंगों का विवरण है।
अन्य धर्मसूत्रों की अपेक्षा यह अर्वाचीन रचना प्रतीत होती है। इसकी भाषा–शैली विशुद्ध लौकिक संस्कृत है। अभी तक इस पर कोई भी व्याख्या उपलब्ध नहीं हुई है। इसके दो संस्करण प्रकाशित हुए हैं–
इथाइल एसिटेट
इथाइल एसिटेट एक कार्बनिक यौगिक है।
। कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH4) सबसे छोटे अणुसूत्र का हाइड्रोकार्बन है। ईथेन (C2H6), प्रोपेन (C3H8) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात्‌ इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबंध (=) है, ऐसीटिलीन में त्रिगुण बंध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्त्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार इथाइल एसिटेट को भी विभिन्न प्रयोगों में लिया जा सकता है।
व्यापार चक्र
व्यापार चक्र (business cycle अथवा आर्थिक चक्र अथवा बूम बस्ट चक्र) बाजार अर्थव्यवस्था में एक वर्ष अथवा कुछ माह में उत्पादन, व्यापार और सम्बंधित गतिविधि को सन्दर्भित करने वाला एक शब्द है। किसी अर्थव्यवस्था में एक निश्चित समयान्तराल पर आर्थिक क्रियाओं में होने वाले बदलाव को व्यापार चक्र कहते है।
पूँजीवादी व्यवस्था में सदा तेजी या सदा मन्दी नहीं रहती बल्कि तेजी के बाद मन्दी तथा मन्दी के बाद तेजी का क्रम आता रहता है। यह पूँजीवादी अर्थव्यवस्था की प्रमुख विशेषता है। इसे ही व्यापार चक्र (ट्रेड सायकिल या इकनॉमिक सायकिल) कहते हैं। कई देशों (फ्रांस, इंग्लैण्ड, यूएसए) की अर्थव्यवस्था का अध्ययन करने के पश्चात फ्रांस के अर्थशास्त्री क्लीमेण्ट जगलर (Clement Juglar) ने सबसे पहले १८६२ 'व्यापार चक्र' की संकल्पना रखी थी।
व्यापारिक-चक्र के चढ़ाव के दौरान ऊँची राष्ट्रीय आय, अधिक उत्पादन, अधिक रोज़गार तथा ऊँची कीमतें पाई जाती हैं। इसको समृद्धि काल भी कहा जाता है। इसके विपरीत व्यापारिक चक्र के उतार के दौरान कम राष्ट्रीय आय, कम उत्पादन, कम रोजगार तथा नीचा कीमत स्तर पाया जाता है। इसको मन्दी काल भी कहा जाता है।
एनातोल मुराद के अनुसार, ‘‘तेजी और मन्दी के बार-बार उत्पन्न होने की अवस्था व्यापार चक्र की सबसे सरल परिभाषा है।’’
केन्ज के अनुसार, ‘‘व्यापार चक्र अच्छी व्यापार अवधि जिसमें कीमतों में वृद्धि तथा बेरोजगारी में प्रतिशत गिरावट होती है और खराब व्यापार अवधि जिसमें कीमतों में गिरावट तथा बेरोजगारी के प्रतिशत में वृद्धि होती है, का योग होता है।’’
प्रमुख आर्थिक सिद्धान्त मुख्यतः ४ प्रकार के चक्रों की बात करते हैं: विस्तार या तेजी, सुस्ती, मन्दी तथा पुनरुत्थान या समुत्थान। ये सभी चक्र सदा चलते रहते हैं किन्तु इनके आवर्तन की अवधि अलग-अलग होती है।
सैम्युअलसन का व्यापार चक्र का सिद्धान्त अर्थव्यवस्था में चक्रीय परिवर्तन गुणक तथा त्वरक की अंतर्क्रियाओं का परिणाम है। हिक्स का व्यापार चक्र का सिद्धान्त निवेश में परिवर्तन के कारण गुणक तथा त्वरक में अन्तर्व्यवहार को बताता है जिसके कारण चक्रीय उतार-चढ़ाव होते है।
व्यापार चक्र की सामान्य अवस्थाएँ
शुम्पीटर ने अपने पुस्तक 'ट्रेड सायकिल" में व्यापार चक्र सम्बन्धी चार अवस्थाओं को बताया है और ये अवस्थाएं अर्थव्यवस्था में एक चक्रीय प्रभाव को जन्म देती है। इन अवस्थाओं की समयावधि निश्चित नहीं होती है। विभिन्न अर्थव्यवस्थाओं की आर्थिक उन्नति सन्तुलित पथ के अनुसार न होकर इन उतार-चढ़ाव के माध्यम से होती रही है। यह जरूरी नहीं है कि ये व्यापारिक चक्र विभिन्न देशों या समयावधियों में बिल्कुल एक जैसे हों। व्यापारिक चक्र विभिन्न देशों में विभिन्न प्रकार के होते हैं।
व्यापार चक्र की चार अवस्थाएं इस प्रकार हैः
विस्तार या तेजी
व्यापार चक्र की इस अवस्था में आय, रोजगार, माँग व कीमतें आदि न केवल ऊंचे स्तर पर होती हैं बल्कि वे बढ़ भी रही होती हैं। इस अवस्था में वस्तुओं की कीमतें तेजी से बढ़ती हैं परन्तु साधनों की आय जैसे मजदूरी, ब्याज दर, लगान आदि इतनी तेजी से नहीं बढ़ती हैं। अर्थात् वस्तुओं की कीमतों में वृद्धि की तुलना में उत्पादन लागत कम बढ़ती है। इससे उत्पादकों के लाभ बढ़ते रहते हैं। अर्थव्यवस्था में आशावादी वातावरण छा जाता है तथा निवेश व अन्य आर्थिक क्रियाओं का तेजी से विस्तार होता है। इसमें मुद्रास्फीति की पूर्ण रोज़गार से अधिक वाली अवस्था उत्पन्न हो जाती है।
सुस्ती या अवसाद
जब आर्थिक क्रियाएँ उच्चतम सीमा को प्राप्त करने बाद नीचे गिरना शुरू करती हैं तो वह सुस्ती या अवसाद की अवस्था कहलाती है। यह अवस्था अपेक्षाकृत कम समय अवधि की होती है। इसका विस्तार उच्चतम सीमा से सन्तुलन पथ तक का होता है। इस अवस्था में संकुचनवादी शक्तियां विस्तारवादी शक्तियों पर विजय प्राप्त कर लेती हैं तथा विस्तारवादी चक्र को नीचे मोड़ने में सफल हो जाती हैं। इसके अन्तर्गत कीमतें गिरने लग जाती हैं जो फर्मों के लाभ को कम करती रहती हैं। कुछ फर्में अपना उत्पादन कम कर देती हैं तथा अन्य बन्द कर देती हैं। अतः इस अवस्था में एक ऐसी प्रक्रिया शुरू हो जाती है जिसमें निवेश, रोजगार, आय, माँग तथा कीमतें इत्यादि सभी निरन्तर गिरते रहते हैं।
मन्दी
इस अवस्था में लोगों की क्रय शक्ति में कमी के कारण कीमतें गिरती रहती हैं। सामान्य आर्थिक क्रियाओं में निरन्तर गिरावट की प्रक्रिया अर्थव्यवस्था में अति उत्पादन, बेरोज़गारी आदि समस्याओं को और गम्भीर बना देती है। सामान्य आर्थिक क्रियाओं में गिरावट के कारण साख का संकुचन होता जाता है। ब्याज दर काफी नीचे आ जाती है परन्तु निवेश नहीं बढ़ा पाता क्योंकि उद्यमियों में निराशावादी वातावरण छाया रहता है। अतः मन्दी की विशेषता यह है कि इस अवस्था में बड़े पैमाने पर बेरोज़गारी, कीमतों में सामान्य गिरावट के कारण लाभ, मजदूरी, ब्याज दर, उपभोग, निवेश, बैंक जमा व साख सभी निरन्तर गिर कर निम्नत्तम सीमा तक पहुंच जाते हैं।
पुनरुत्थान या समुत्थान
मन्दी काल के थोड़े समय बाद कुछ वस्तुओं की मांग बढ़ने लगती है जो उत्पादन, रोज़गार आदि को बढ़ावा देती है तथा पुनरुत्थान की अवस्था को जन्म देती है। जैसे कम टिकाऊ पदार्थ कुछ समय बाद समाप्त हो जाते हैं तथा इन पदार्थों की मांग अर्थव्यवस्था में अपने आप बढ़ जाती है। इस बढ़ी हुई मांग को पूरा करने के लिए निवेश बढ़ता है जो आय व उत्पादन तथा रोज़गार को बढ़ाता रहता है। इससे उद्योगों का उत्थान शुरू हो जाता है। इससे पूँजीपत पदार्थ के उद्योगों में भी उत्थान शुरू हो जाता है तथा अर्थव्यवस्था में आशावादी वातावरण शुरू हो जाता है। व्यावसायिक आशाएं बढ़ जाती हैं तथा निवेश बढ़ने लग जाता है। इस अवस्था में साख का विस्तार होने लग जाता है। इस प्रकार निवेश, आय, उत्पादन, रोज़गार, मांग, कीमतें आदि सभी एक-दूसरे को निरन्तर बढ़ाती रहती हैं। अन्ततः पुनरुत्थान की अवस्था तेजी की अवस्था में प्रवेश कर जाती है।
सैम्युअलसन का व्यापार चक्र का सिद्धान्त
केन्ज़ द्वारा दिये गये सिद्धान्त में त्वरक की अवहेलना की गई है जो इसकी मुख्य कमजोरी मानी जाती है। जबकि सैम्युअलसन के अनुसार गुणक अकेला व्यापार चक्र की पूर्ण व्याख्या नहीं कर सकता। सैम्युअलसन ने व्यापार चक्र के सिद्धान्त का प्रतिपादन अपने एक लेख 'Interaction between the Multiplier Analysis and Principle fo Acceleration' में किया है।
सिद्धान्त का मान्यताएँ
इस मॉडल की मुख्य मान्यताएँ निम्न प्रकार हैंः
1. वर्तमान काल ( t ) का उपभोग व्यय पूर्व काल ( t-1 ) की आय से सम्बन्धित होता है।
2. वर्तमान काल का निवेश (I) पूर्वकाल की आय (Yt-1) तथा वर्तमान आय ( Yt ) पर निर्भर करता है।
3. इस मॉडल में बाहा्र तत्त्व सरकारी व्यय के रूप में शामिल किया गया है जो स्थिर माना गया है।
4. उपभोग की सीमान्त प्रवृति 0.5 है।
5. त्वरक का मूल्य 1 है अर्थात् उपभोग में जितनी वृद्धि होगी, प्रेरित निवेश में भी उतनी ही वृद्धि होगी।
6. गुणक तथा त्वरक की सभी मान्यताएँ इस मॉडल की भी मान्यताएँ समझी जाती हैं।
सैम्युअलसन के अनुसार निवेश में वृद्धि होने के कारण आय में वृद्धि होती है। यह वृद्धि गुणक के मूल्य पर निर्भर करती है। सैम्युअलसन ने गुणक की व्याख्या पिछड़े सम्बन्ध के रुप में इस प्रकार की है कि किसी समय अवधि t का उपभोग उस समय अवधि की आय का नहीं बल्कि उससे पहले की अवधि अर्थात् (t-1) में मिली आय पर निर्भर करता है अर्थात्
आय में वृद्धि होने पर उपभोग में वृद्धि होती है और उपभोग में वृद्धि होने पर निवेश में वृद्धि होती है। इस प्रकार निवेश में होने वाली वृद्धि त्वरक के मूल्य पर निर्भर करती है। गुणक तथा त्वरक की अन्तर्क्रिया के कारण ही अर्थव्यवस्था में चक्रीय परिवर्तन होते हैं। इन परिवर्तनों की गति तथा विस्तार गुणक तथा त्वरक के मूल्यों पर निर्भर करता है। इनके मूल्य जितने अधिक होंगे चक्रीय परिवर्तन का भी विस्तार उतना की अधिक होगा।
सिद्धान्त की आलोचनाएँ
इन सीमाओं के होते हुए भी सिद्धान्तव्यापार चक्र की भली-भांति व्याख्या करता है तथा नये सिद्धान्तों की उत्पत्ति करने में सहायक सिद्ध हुआ है।
हिक्स का व्यापार चक्र का सिद्धान्त
जॉन हिक्स भी देखें
हिक्स ने व्यापार चक्र के सिद्धान्त की व्याख्या 1950 में अपनी पुस्तक 'Contribution to the Theory fo theTrade Cycle' में की। हिक्स ने भी सैम्युअलसन की तरह गुणक तथा त्वरक की अन्तर्क्रिया द्वारा व्यापारिक चक्रों की घटने की व्याख्या की है। इन दोनों में अन्तर यह है कि हिक्स ने व्यापार चक्र को आर्थिक विकास से जोड़ दिया है। उन्होंने व्यापार चक्र की समस्या को एक बढ़ती अर्थव्यवस्था की समस्या माना है। अर्थात् एक ऐसी अर्थव्यवस्था जिसमें आर्थिक उतार-चढ़ाव एक बढ़ती प्रवृत्ति के इर्द-गिर्द होते हैं। इस प्रकार हिक्स का व्यापार चक्र मॉडल व्यापार चक्र सिद्धान्त को आर्थिक विस्तार के साधनों से जोड़ने की ओर एक महत्वपूर्ण कदम है।
इस सिद्धान्त में स्वतन्त्र निवेश को विकास का साधन माना गया है जो बढ़ती जनसंख्या तथा तकनीकी प्रगति के अन्तर्गत अति महत्वपूर्ण भूमिका निभाता है। अतः हिक्स के मॉडल में जो धारणाएं महत्वपूर्ण हैं वे इस प्रकार हैंः सन्तुलित विकास दर अर्थात् वास्तविक बचत तथा वास्तविक निवेश में सन्तुलन, प्रेरित व स्वतन्त्र निवेश तथा गुणक-त्वरक अन्तर्क्रिया की प्रक्रियाएं पाई जाती है। स्वतन्त्र निवेश तथा प्रेरित निवेश में अन्तर इस प्रकार किया गया है कि प्रेरित निवेश उत्पादन स्तर में परिवर्तन का तथा स्वतन्त्र निवेश वर्तमान उत्पादन स्तर का फलन है। हिक्स स्वतन्त्र निवेश में सार्वजनिक निवेश को सम्मिलित करता है जो आविष्कार होने के साथ-साथ बढ़ता है। हैरोड ने इसे दीर्घकालीन निवेश कहा है।
हिक्स के सिद्धान्त की मान्यताएँ
अपने व्यापार चक्र सिद्धान्त को विकसित करने के लिए हिक्स ने निम्न मान्यताओं को लिया हैः
1. हिक्स ने एक प्रगतिशील अर्थव्यवस्था की कल्पना की है जिसमें स्वतन्त्र निवेश नियमित दर से बढ़ रहा होता है ताकि व्यवस्था में सन्तुलन बना रहे।
2. बचत तथा निवेश दरों में वृद्धि अर्थव्यवस्था को संतुलन पथ से दूर ले जाती है।
3. हिक्स ने गुणक तथा त्वरक के मूल्यों को स्थिर माना है।
5. त्वरक का मूल्य इकाई से अधिक होता है तथा कुल निवेश कभी भी शून्य से नीचे नहीं गिरता है।
6. गुणक तथा त्वरक पिछड़े सम्बन्ध के रुप में कार्य करते है।
एक अर्थव्यवस्था सन्तुलन की स्थिति में है। इस अर्थव्यवस्था में स्वतन्त्र निवेश के कारण गुणक की कार्यशीलता से निवेश में कई गुना अधिक वृद्धि होगी, उपभोग बढ़ेगा, अधिक उत्पादन की आवश्यकता होगी, ज्यादा मात्रा में निवेश करना पडे़गा और आय में अधिक वृद्धि होगी। आय में तेजी से वृद्धि होने पर उपभोग की सीमान्त प्रवृति कम हो जाएगी और गुणक व त्वरक की विपरीत क्रियाशीलता के कारण उपभोग में होने वाली कमी के कारण निवेश में अधिक मात्रा में कमी तथा आय में और भी अधिक कमी होगी। इस प्रकार अर्थव्यवस्था तेजी की स्थिति से हटकर मन्दी की अवस्था में आ जाएगी।
चढ़ाव (upswing) के अन्तर्गत गुणक तथा त्वरक की मिली-जुली क्रिया से आय बढ़ती है। अर्थव्यवस्था में गुणक त्वरक की अन्तर्किया से आय प्रजनन तथा निवेश की एक निरन्तर बढ़ती प्रक्रिया प्राप्त होती है जिसको "leverage fefects" कहा जाता है। यह प्रक्रिया निरन्तर चलती रहती है जब तक पूर्ण रोज़गार का सीमा बिन्दु (full employments ceiling point) प्राप्त नहीं हो जाता। एक गतिशील अर्थव्यवस्था (dynamic economy) में यह पूर्ण रोज़गार सीमा बिन्दु ऊपर सरकता रहता है, इसलिए स्थैतिक अर्थव्यवस्था की तुलना में इसको प्राप्त करने में अधिक समय लग सकता है। परन्तु जब एक बार यह उच्चतम सीमता (Ceiling) छू ली जाती है तो चक्र नीचे की ओर रूझान कर देता है।
आय का ऊपर वाला मोड़ बिन्दु (turning point) कुछ साधनों जैसे जनसंख्या, तकनीकी, पूँजी स्टॉक आदि द्वारा निर्धारित होता है। विस्तार की प्रक्रिया उच्चतम सीमा से टकराता है तथा नीचे की ओर मुड़ जाता है या कुछ अवस्थाओं में जब गुणक-त्वरक की अन्तर्क्रिया इतनी मजबूत नहीं होती तो सीमा को छूने से पहले ही नीचे की ओर मोड़ शुरू हो जाता है। निवेश में कटौती निरन्तर होती जाती है परन्तु यह कटौती अनन्त तक नहीं होती क्योंकि अर्थव्यवस्था की निचली सीमा भी होती है जो इस बात निर्भर करती है कि कुल निवेश शून्य से नीचे नहीं गिर सकता। इस निचली सीमा पर कुछ अनिवार्य मूल निवेश, जो मशीनों के रख-रखाव आदि पर खर्च अवश्य करना पड़ता है। इतना ही नहीं स्वतन्त्र निवेश इस अवस्था में अधिक महत्वपूर्ण सिद्ध होता है तथा यह अनिवेश (disinvestment) की मात्रा से अधिक होता है। इस प्रकार शुद्ध निवेश में वृद्धि राष्ट्रीय आय को ऊपर बढ़ाने का कारण बनता है।
हिक्स के सिद्धान्त की आलोचनाएँ
हिक्स के व्यापार चक्र सिद्धान्त की निम्न आलोचना की जा सकती है :
1. हिक्स ने व्यापार चक्र की व्याख्या करते समय गुणक तथा त्वरक को स्थिर माना है।
2. हिक्स का सिद्धान्त यह मान कर चलता है कि साधनों को पूर्ण रोज़गार प्राप्त होता है। परन्तु काल्डोर के अनुसार उद्योगों में अतिरिक्त उत्पादन क्षमता हमेशा विद्यमान रहती है।
4. इस सिद्धान्त की उच्चतम सीमा कैसे मोड़ उत्पन्न करती है इस तथ्य पर भी अनेक अर्थशास्त्रियों ने सन्देह व्यक्त किया है।
5. अर्थव्यवस्था का निम्नत्तम सीमा पर पहुंचने का कारण यह होता है कि यहां अनिवेश की दर अधिकत्तम होती है। अर्थात अनिवेश के कारण आय पर नीचे गिरने के दबाव की अपेक्षा स्वतन्त्र निवेश का आय पर उपर चढ़ने का दबाव अधिक होता है।
6. कुछ अर्थशास्त्रियों ने स्वतन्त्र निवेश तथा प्रेरित निवेश में अन्तर करना निरर्थक माना है क्योंकि दोनों का प्रभाव उत्पादन व आय पर समान हो सकता है। अल्पकाल में प्रत्येक निवेश स्वतन्त्र निवेश होता है। इसी प्रकार दीर्घकाल में प्रत्येक निवेश प्रेरित निवेश होता है।
7. यह सिद्धान्त व्यापार चक्र की शक्तियों को आर्थिक विकास की शक्तियों के साथ पूर्ण रूप से समावेश करने में असफल रहा है।
व्यापार चक्र को नियन्त्रित करने के उपाय
व्यापार चक्रों के कारण एक अर्थव्यवस्था कोमुद्रास्फीति, बेरोजगारी, मन्दी आदि अनेक परिस्थितियों से गुजरना पड़ता है जिस कारण से समाज के आर्थिक जीवन पर बुरा प्रभाव पड़ता है। इसलिये व्यापार चक्रों को नियन्त्रित करना आवश्यक हो जाता है। व्यापार चक्रों को नियन्त्रित करने के निम्न उपाय अपनाये जाते हैः
राजकोषीय नीति
मन्दी से निपटने के लिए सरकार की राजकोषीय नीति सबसे अधिक अच्छा उपकरण है। सरकार की राजकोषीय नीति के कई अंग होते है जैसे कि सार्वजनिक राजस्व, सार्वजनिक ऋण, सार्वजनिक व्यय। राजकोषीय नीति के माध्यम से ही व्यापार चक्रों को नियन्त्रित किया जा सकता है।
राज्य नियन्त्रित निजी निवेश
राज्य सरकार निजी निवेश के द्वारा भी चक्रों को नियन्त्रित कर सकती है। राज्य सरकार निजी निवेशकों को राज्य में निवेश करके व्यापार चक्रों को नियन्त्रित कर सकती है। भारत सरकार ने 1956 में विदेशी प्रत्यक्ष निवेश को बढ़ावा देने के लिए 1973 में FERA की स्थापना की।